הגולש הזה שמע על איביי. הוא סקרן והוא בא להסתובב באתר כמו שתייר מגיע אל השוק ומתחיל לשוטט בין החנויות. אין לו מטרה מוגדרת אבל ייתכן מאוד והוא יגלה משהו שמאוד ימצא חן בעינו והוא ירכוש אותו – מזכרת מסוג כלשהו. חלק מהסקרנים נכבשים בקסם של השוק הגלובלי הזה והם הופכים מכורים או מוכרים – אולי הם אפילו ייקחו קורס איביי כדי להפוך למומחים.
איביי הוא גן עדן לאספנים. האספן מחפש מחזיקי מפתחות עם דמיות של מלחמת הכוכבים (הסרטים הישנים, כמובן) ואיביי הוא המקום בשבילו. הוא מחפש את פריטי האספנות שלו ושאר המוצרים בשוק לא באמת מעניינים אותו. מצד שני בכל אספן טמון עוד אספן: מי שהתחיל עם מחזיקי מפתחות אולי יעבור יום אחד לאיסוף ארנקים ועוד מוצרים – השמיים הם הגבול והוא יכול להיות לקוח מוצלח מאוד.
הוא דומה ללקוח הקודם – גם הוא משוטט ולא מחפש מוצר אחד מסוים. אבל הוא מחפש משהו בכל זאת: הוא מחפש מוצרים זולים. אותו לא ימשוך הדוכן הססגוני ביותר אלא הדוכן שמציע עסקאות משתלמות, מכירות סוף-עונה והוזלות.
הלקוח הקודם יכול להפוך לאיש עסקים – וייתכן שהוא תמיד היה כזה. הוא קונה בשביל למכור – כל מוצר נבחן היטב כדי לדעת אם יש בו סיכוי לרווח. איש העסקים מחפש לקנות בזול כדי למכור ביוקר – החלום של כל מי שנכנס לתוך העולם המפתה של מסחר באיביי.
זהו הלקוח שמככב בחלומות של כל הסוחרים: יש לו כסף והוא רוצה לבזבז אותו. הוא לא באמת צריך משהו אבל הוא כן מחפש משהו: את התענוג שבקניה משמחת. לו רק היו כל הלקוחות באינטרנט כמו האיש הזה, מוכנים לבזבז כסף על מוצרים חסרי ערך – אז היו כל הסוחרים עשירים וכל הלקוחות מאושרים.